system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre 1861?
assistant

1861 (MDCCCLXI) a fost un an obișnuit al calendarului gregorian, care a început într-o zi de marți.

Evenimente

Ianuarie 
 2 ianuarie: Friedrich Wilhelm al IV-lea al Prusiei moare și este succedat de Wilhelm I al Germaniei.
 17 ianuarie-23 septembrie: Principatul Moldovei este guvernat de Guvernul Anastasie Panu.

Februarie 
 9 februarie: Domnitorul Alexandru Ioan Cuza stabilește aspectul stemei Principatelor Unite.
 26 februarie: Împăratul Franz Joseph promulgă Patenta din Februarie, constituția "erei liberale" a Imperiului Austriac (1860-1867).
 27 februarie: Armata rusă deschide focul asupra unor manifestanți ostili la Varșovia, Polonia, provocând un masacru.

Martie 
 4 martie: Debutul mandatului celui de-al 16-lea președinte american, Abraham Lincoln.
 14 martie: Victor Emanuel al II-lea este proclamat rege al Italiei.

Aprilie 
 12 aprilie: A început Războiul Civil American (Războiul de secesiune) din SUA, încheiat la 9 aprilie 1865. Război fraticid între guvernul federal al Statelor Unite și unsprezece state din Sud care și-au afirmat dreptul de a se separa de Uniune. Rezultatul a fost victoria Statelor din Nord împotriva Statelor din Sud, abolirea sclaviei.

Mai 
 12 mai-11 iulie: Guvernul Ștefan Golescu a fost un consiliu de miniștri care a guvernat Principatul Munteniei.

Iulie 
 21 iulie: Bătăliile de la Bull Run. Prima dintr-o serie de două bătălii din timpul Războiului Civil American purtate pe un râu lângă Manassas, Virginia.

Noiembrie 
 11 noiembrie: Ludovic I devine rege al Portugaliei, până la decesul său din anul 1889.

Decembrie 
 11 decembrie: Alexandru Ioan Cuza în Proclamația către Națiune, aduce la cunoștință, în mod oficial, că "Unirea este îndeplinită, naționalitatea română este întemeiată".

Nedatate 
 Țarul Alexandru al II-lea a abolit sclavia în Rusia.
 Sibiu: Un grup de intelectuali români din Transilvania înființează societatea ASTRA.

Arte, științe, literatură și filozofie 
 aprilie: Apare la București Revista română sub conducerea lui Alexandru Odobescu, continuatoarea revistei România Literară.
 Charles Dickens publică romanul Marile speranțe.
 La Teatrul cel Mare din București se joacă pentru prima dată, Hamlet de Shakespeare, cu Mihail Pascaly în rolul titular.

Nașteri 

 6 ianuarie: Victor Horta, arhitect și designer belgian (d. 1947)
 27 ianuarie: Constantin Prezan, mareșal român (d. 1943)
 15 februarie: Charles Edouard Guillaume, fizician elvețian, laureat al Premiului Nobel (d. 1938) 
 27 februarie: Rudolf Steiner, filosof austriac (d. 1925)
 27 martie: József Koszta, pictor maghiar (d. 1949)
 7 mai: Rabindranath Tagore, poet și scriitor indian (d. 1941)
 11 septembrie: Juhani Aho, scriitor finlandez (d. 1921)
 11 septembrie: Erich von Falkenhayn, șef al statului major german în primul război mondial (d. 1922)
 28 septembrie: Aristide Caradja, entomolog și jurist român (d. 1955)
 10 octombrie: Fridtjof Nansen, explorator și om de știință norvegian, laureat al Premiului Nobel pentru Pace (d. 1930)
 7 decembrie: Henri Mathias Berthelot, general francez (d. 1931)
 8 decembrie: Georges Méliès, regizor francez (d. 1938)
 19 decembrie: Italo Svevo, scriitor italian (d. 1928)
 21 decembrie: Constantin Mille, ziarist, nuvelist, poet, avocat român (d. 1927)

Nedatate 
 Constantin Crupenschi, om politic român (d. 1928)

Decese 

 10 martie: Taras Șevcenko, 47 ani, poetul național al Ucrainei (n. 1814)
 6 iunie: Camillo Benso Conte de Cavour, 50 ani, politician al Italiei înainte de unificare (n. 1810)
 14 decembrie: Prințul Albert de Saxa-Coburg-Gotha, 42 ani, prinț consort al reginei Victoria a Marii Britanii (n. 1819)

Nedatate 
 Nicolae Istrati, 43 ani, scriitor și om politic român (n. 1818)

Vezi și 
 Listă de conducători de stat din 1861

1861